CELEX: 22017D0051
Language: hu
Date: 2016-11-16 00:00:00
Title: A Mezőgazdasági Vegyes Bizottság 1/2016 határozata (2016. november 16.) az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 10. mellékletének módosításáról [2017/51]

12.1.2017   
               
               
                  HU
               
               
                  Az Európai Unió Hivatalos Lapja
               
               
                  L 7/20
               
            A MEZŐGAZDASÁGI VEGYES BIZOTTSÁG 1/2016 HATÁROZATA
      (2016. november 16.)
      az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodás 10. mellékletének módosításáról [2017/51]
      A MEZŐGAZDASÁGI VEGYES BIZOTTSÁG,
      tekintettel az Európai Közösség és a Svájci Államszövetség között létrejött, a mezőgazdasági termékek kereskedelméről szóló megállapodásra és különösen annak 11. cikkére,
      mivel:
      
                  (1)
               
               
                  A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás (a továbbiakban: a megállapodás) 2002. június 1-jén lépett hatályba.
               
            
                  (2)
               
               
                  A megállapodás 10. melléklete a friss gyümölcsök és zöldségek forgalmazási előírásoknak való megfelelésére vonatkozó ellenőrzések elismerését szabályozza.
               
            
                  (3)
               
               
                  A megállapodás 10. mellékletének 6. cikke értelmében a gyümölcsöket és zöldségeket érintő ügyekkel foglalkozó munkacsoport megvizsgál minden, az említett melléklettel és annak végrehajtásával kapcsolatos kérdést, és rendszeres időközönként áttekinti a Feleknek az említett melléklet hatálya alá tartozó területekre vonatkozó belső törvényi és rendeleti rendelkezéseit. A munkacsoport többek között javaslatokat terjeszt a bizottság elé a szóban forgó melléklet függelékeinek kiigazítása és naprakésszé tétele céljából. A munkacsoport javasolta a bizottságnak az említett melléklet módosítását úgy, hogy annak alkalmazási köre kiterjedjen a citrusfélékre is, tekintettel a növény-egészségügyi szabályok e terméktípusra vonatkozó elismerésére. A 10. melléklet szövegének ezen kívül tükröznie kell az 1308/2013/EU európai parlamenti és tanácsi rendelet (1) elfogadását is.
               
            
                  (4)
               
               
                  Ennek megfelelően a 10. mellékletet módosítani kell.
               
            A KÖVETKEZŐKÉPPEN HATÁROZOTT:
      1. cikk
      A mezőgazdasági termékek kereskedelméről szóló, az Európai Közösség és a Svájci Államszövetség között létrejött megállapodás 10. melléklete első cikkének helyébe a következő szöveg lép:
      
         „1. cikk
         Alkalmazási kör
         E melléklet azokra a frissen vagy szárítva történő fogyasztásra szánt gyümölcsökre és zöldségekre alkalmazandó, amelyek vonatkozásában az Európai Unió az 1308/2013/EU európai parlamenti és tanácsi rendelet (*1) alapján forgalmazási előírásokat állapított meg, illetve ismert el az általános előírás alternatíváiként.
      
      2. cikk
      Ez a határozat 2017. február 1-jén lép hatályba.
      
         Kelt Brüsszelben, 2016. november 16-án.
         
            
               a Mezőgazdasági Vegyes Bizottság részéről
            
            
               az elnök és az Európai Unió küldöttségének vezetője
            
            Susana MARAZUELA-AZPIROZ
            
               a svájci küldöttség vezetője
            
            Krisztina BENDE
            
               a vegyes bizottság titkára
            
            Ioannis VIRVILIS
         
      
      
         (1)  Az Európai Parlament és a Tanács 2013. december 17-i 1308/2013/EU rendelete a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről (HL L 347., 2013.12.20., 671. o.).